


Rahvatervishoiu seaduse ja tervishoiuteenuste korraldamise
seaduse muutmise seaduse eelnõu seletuskirja juurde
Lisa

RAKENDUSAKTI KAVANDID
KAVAND 1
MINISTRI MÄÄRUSE KAVAND
EELNÕU
Tervise- ja tööministri  12. märtsi 2019. a määruse nr 25 „Nakkushaiguste registri põhimäärus“ ja 7. juuli 2022. a määruse nr 50 „Tervishoiukorralduse infosüsteemi põhimäärus“ ning sotsiaalministri 27. augusti 2025. a määruse nr 44 „Vee terviseohutuse infosüsteemi põhimäärus“ muutmine
Määrus kehtestatakse  nakkushaiguste ennetamise ja tõrje seaduse § 20 lõike 2,  rahvatervishoiu seaduse § 29 lõike 5 ja  tervishoiuteenuste korraldamise seaduse § 264 lõike 2 alusel.

§ 1. Tervise- ja tööministri 12. märtsi 2019. a määrus nr 25 „Nakkushaiguste registri põhimäärus“ muutmine

Tervise- ja tööministri 12. märtsi 2019. a määruses nr 25 „Nakkushaiguste registri põhimäärus“ asendatakse § 8 lõikes 31 sõnad „labori infosüsteem“ sõnaga „laboriinfosüsteem“.

§ 2. Tervise- ja tööministri 7. juuli 2022. a määruse nr 50 „Tervishoiukorralduse infosüsteemi põhimäärus“ muutmine

Tervise- ja tööministri 7. juuli 2022. a määruses nr 50 „Tervishoiukorralduse infosüsteemi põhimäärus“  jäetakse § 10 lõike 2 ja 3 sissejuhatavast lausest välja sõnad „ja järelevalve teostamiseks“.

§ 3. Sotsiaalministri 27. augusti 2025. a määruse nr 44 „Vee terviseohutuse infosüsteemi põhimäärus“ muutmine
Sotsiaalministri 27. augusti 2025. a määruses nr 44 „Vee terviseohutuse infosüsteemi põhimäärus“ tehakse järgmised muudatused: 
1) määruse pealkiri muudetakse ja sõnastatakse järgmiselt:
„Keskkonnatervishoiu infosüsteemi põhimäärus“;
2) paragrahvi 1 lõikes 1 asendatakse sõnad „vee terviseohutuse infosüsteem“ sõnadega „keskkonnatervishoiu infosüsteem“;
3) paragrahvi 1 lõige 2 muudetakse ja sõnastatakse järgmiselt:
„(1) Infosüsteemi peetakse joogi-, suplus- ja basseinivee, loodusliku mineraalvee ja allikavee andmete keskonnatervise ohutuse seireks ja analüüsiks, sealhulgas vee kvaliteedi ja riskinnangute koostamiseks ning andmete avalikustamiseks, statistika ja teadusliku uurimistöö, sealhulgas epidemioloogiliste uuringute tegemiseks.“;
2) paragrahvi 7 lõiget 2 täiendatakse teise lausega järgmises sõnastuses:

„Veekäitleja võib vajadusel edastada riskihindamise tulemused Terviseametile ka muul viisil.“;

3) paragrahv 8 lõiget 2 täiendatakse punktiga 10 järgmises sõnastuses:
„10) Terviseameti laboriinfosüsteem – katseprotokolli kinnitaja ja proovi üleandja ning proovi vastuvõtja ees- ja perekonnanimi, proovivõtja isikukood ja tunnistuse number, tellija isiku- või registrikood, tellija nimi või nimetus, labori kood, katseprotokolli number ja tüüp, proovi võtmise eesmärk, proovi tüüp ja nimetus, proovivõtu ja analüüsi alustamise ja lõpetamise kuupäev ja kellaaeg, katseprotokolli väljastamise kuupäev, seotud proovivõtu protokolli number, proovi üleandmise ja vastuvõtu kuupäev ja kellaaeg, sihtuuringu nimetus, kohapeal määratud vee temperatuur, labori märkused katseprotokolli kohta, proovivõtu vee liik, proovivõtukoha täisaadress ja koordinaadid ning täpsustus, kvaliteedinäitaja tulemuse andmestik, kvaliteedinäitaja taksonoomia kood, mõõdetavate näitajate analüüsi tulemus, kvaliteedinäitaja ühiku ning meetodi taksonoomia kood, analüüsitud kvaliteedinäitaja tulemus numbrina ning tulemuse operaator, meeltajutav tulemus, proovivõtukohtade tulemuste vahetulemused ning katseprotokolliga seotud teave.“.

§ 4. Määruse jõustumine

Määrus jõustub 1. jaanuaril 2027. a. 

KAVAND 2
VABARIIGI VALITSUSE MÄÄRUSE KAVAND
EELNÕU
Vabariigi Valitsuse 1. detsembri 2016. a määrus „Tervise infosüsteemi põhimäärus“
Määrus kehtestatakse tervishoiuteenuste korraldamise seaduse § 591 lõike 3 alusel.

§ 1. Vabariigi Valitsuse 1. detsembri 2016. a määruses „Tervise infosüsteemi põhimäärus“ tehakse järgmised muudatused:
1) paragrahvi 6 täiendatakse lõikega 87 järgmises sõnastuses:
„(87) Terviseameti laboriinfosüsteemi vastutav töötleja edastab tervise infosüsteemi saatekirja vastuse andmed:
1) dokumendi koostaja andmed (teenuseosutaja nimi, aadress, kontakttelefoni number ja meili- ja posti aadress);
2) patsiendi andmed (isikukood, ees- ja perekonnanimi, sugu, sünniaeg);
3) suunaja andmed (tervishoiutöötaja kood, eriala, ees- ja perekonnanimi, teenuseosutaja nimi, aadress, kontakttelefoni number ja meiliaadress);
4) laboratoorsete uuringute andmed (teostatud analüüsi kood ja nimetus, analüüsi märkus, analüüsi vastuse aeg, proovinõu identifikaator, proovimaterjali tüüp, proovimaterjali märkus, proovi võtmise aeg, uuringutulemuste esitaja ja labori nimi ja kontaktid, analüüsi tulemus ja märkus tulemuse kohta);
5) saatekirja vastuse märkused.“.

§ 2. Määrus jõustub 1. jaanuaril 2027. a. 

KAVAND 3
MINISTRI MÄÄRUSE KAVAND
EELNÕU

Sotsiaalministri määrus „Terviseameti järelevalvemenetluse infosüsteemi põhimäärus“
Määrus kehtestatakse rahvatervishoiu seaduse § 292 lõike 7 alusel.
1. peatükk 
Üldsätted 

§ 1.  Terviseameti järelevalvemenetluse infosüsteemi eesmärk ja selle nimetus 

(1) Terviseameti järelevalvemenetluse infosüsteemis (edaspidi infosüsteem) töödeldakse andmeid järgmistel eesmärkidel:
1) tervisalase ohutuse edendamiseks ja hindamiseks;
2) ennetus- ja järelevalvetegevuse planeerimiseks ja teostamiseks;
3) analüüside ja statistiliste ülevaadete tegemiseks, järelevalve töökorralduse analüüsimiseks ning otsuste tegemiseks.

(2) Infosüsteem on andmekogu, mis kuulub riigi infosüsteemi.

(3) Infosüsteemi lühinimetus on MEIS.
 
§ 2. Infosüsteemi vastutav ja volitatud töötleja 

(1) Infosüsteemi vastutav töötleja on Terviseamet. 

(2) Infosüsteemi volitatud töötleja on Tervise ja Heaolu Infosüsteemide Keskusele.

(3) Infosüsteemi volitatud töötleja võib kaasata vajaduse korral arendus- ja hooldustööde tegemisse teise volitatud töötleja ja sõlmib temaga lepingu, olles hinnanud isikuandmete töötlemise eesmärke, vajadust ja riske, teavitades sellest mõistliku aja jooksul infosüsteemi vastutavat töötlejat.
 
§ 3. Vastutava ja volitatud töötleja täpsemad ülesanded 

(1) Vastutav töötleja: 
1) juhib infosüsteemis andmete kogumist ja pidamist, andes volitatud töötlejale selleks vajalikke juhiseid ja korraldusi;
2) korraldab andmete kogumise, haldamise, säilitamise, arhiveerimise ja hävitamise;
3) korraldab andmete töötlemise ainult selleks määratud isikutele ja kehtestab vajadusel andmekogu andmetele juurdepääsu, nende töötlemise ja väljastamise täpsema korra;
4) vastutab isikuandmete töötlemise nõuete täitmise ja infosüsteemi kantud andmete eest;
5) vastutab andmetöötuse toimingute õiguspärasuse eest;
6) korraldab elektroonset andmevahetust riigi infosüsteemi teiste andmekogudega;
7) korraldab turbealase info pideva analüüsimise ja turvariskide väljaselgitamise ning volitatud töötleja sellekohase teavitamise;
8) võtab andmete käideldavuse, tervikluse ja konfidentsiaalsuse tagamiseks kasutusele andmekogu turvanõuetele vastavad organisatsioonilised, füüsilised ja infotehnoloogilised turvameetmed ning rakendab neid järjepidevalt;
9) täidab muid vastutava töötleja ülesandeid õigusaktides sätestatud ulatuses.

(2) Volitatud töötleja: 
1) [bookmark: para3lg2p3]tagab infosüsteemi pidamise, sealhulgas elektroonse andmevahetuse toimumise teiste andmekogudega, infosüsteemi haldamise ja majutamise õigusaktides sätestatud nõuete kohaselt;
2) [bookmark: _Hlk212803658][bookmark: para3lg2p2]tagab või hangib infosüsteemi pidamiseks vajalikud analüüsi- ja arendustööd ning tööde testimise;
3) tagab andmete töötlemise ainult selleks määratud isikutele ja lähtub vastutava töötleja juhistest;
4) tagab andmete säilitamise, arhiveerimise ja hävitamise vastavalt vastutava töötleja juhistele;
5) rakendab andmete turvalisuse tagamiseks andmekogude turvanõuetele vastavaid turvameetmeid;
6) teavitab vastutavat töötlejat viivitamata infosüsteemi pidamist või kasutamist takistavatest probleemidest, kõrvaldab kasutamise takistused ja tõrked ning taastab ja tagab infosüsteemi töö; 
7) teavitab vastutavat töötlejat viivitamata infosüsteemi pidamisel või turvameetmete rakendamisel avastatud rikkumistest ning võtab viivitamata tarvitusele vajalikud abinõud rikkumiste lõpetamiseks;
8) tagab teenust puudutavate intsidentide käsitlemise;
9) teeb infosüsteemi vastutavale töötlejale ettepanekuid selle arendamiseks;
10) täidab muid volitatud töötleja ülesandeid õigusaktides sätestatud ulatuses.

2. peatükk 
Infosüsteemi ülesehitus ja  andmete kaitse

§ 4. Infosüsteemi ülesehitus 

(1) Infosüsteemi peetakse infotehnoloogilise andmebaasina mis koosneb järgmistest andmestikest:
1) isiku üldandmestik;
2) järelevalvetegevuse ja -toimingute andmestik;
3) tervishoiuteenuse andmestik;
4) immuniseerimise ja nakkushaiguste tõrje andmestik;
5) tervist toetava ja ohutu keskkonna andmestik;
6) kemikaaliohutuse andmestik.

(2) Infosüsteemi juurde kuulub ametnikurakendus, iseteeninduskeskkond ja avaandmete portaal.

§ 5. Infosüsteemi andmete kaitse 

(1) Infosüsteemis töödeldavate andmete käideldavuse, tervikluse ja konfidentsiaalsuse tagamiseks rakendatakse vastavaid organisatsioonilisi, füüsilisi ja infotehnoloogilisi turvameetmeid. 

(2) Infosüsteemi turvameetmed peavad tagama järgmised turvaklassid:
1) konfidentsiaalsus – S2;
2) terviklus – T2;
3) käideldavus – K2.

(3) Infosüsteemi kaitsetarve on keskmine (M).

3. peatükk 
Infosüsteemi kantavad andmed

§ 6.  Isiku üldandmestik

Infosüsteemi kantakse järgmised isiku üldandmed:
1) füüsilise isiku ees- ja perekonnanimi, isikukood või sünniaeg, kontakttelefon, meili- ja postiaadress;
2) juriidilise isiku ja füüsilisest isikust ettevõtja ees- ja perekonnanimi, registrikood või isikukood ning vajadusel sünniaeg, juriidiline ja tegevuskoha aadress, kontakttelefon, meili- ja postiaadress;
3) esindaja ees- ja perekonnanimi, isikukood või sünniaeg, kontakttelefon, meili- ja postiaadress ning esinduse kestvus.

§ 7. Järelevalvetegevuse ja -toimingute andmestik

Infosüsteemi kantakse järelevalvetegevuse ja -toimingute kohta järgmised andmed:
1) isiku üldandmestik;
2) menetluse number ja alustamise kuupäev;
3) menetlustoimingu läbiviimise aeg ja koht, koha kirjeldus;
4) menetluse ja menetlustoimingu läbiviimise õiguslik alus, järelevalve ja menetlustoimingu liik;
5) menetleja nimi;
6) menetlusosalise ning tema seadusliku ja volitatud esindaja üldandmestiku andmed, vajadusel volikiri;
7) menetlustoimingu juures viibinud isiku nimi ja ametikoht või seos menetlusosalisega või roll menetluses;
8) menetluse käigus avastatud puuduse või korrarikkumise kirjeldus, puuduse või korrarikkumise tuvastamise aeg, koht ja kõrvaldamise aeg;
9) kaebusega seotud isiku tervisliku seisundi kirjeldus (isiku kaebus vms);
10) [bookmark: para8lg1p10]ettekirjutuse dokumendi number, koostamise kuupäev, ettekirjutuse asjaolud, põhjendused, menetlusosalise isiku arvamus ja vastuväited, resolutsioon, korrarikkumise kõrvaldamise tähtaeg ning sunnivahendi rakendamise hoiatus ja sunniraha summa;
11) ettekirjutuse täitmise kontrollimise dokumendi number, koostamise kuupäev, läbiviimise koht, seos kontrollitava korrarikkumise ja ettekirjutusega, resolutsioon, kontrolli kirjeldus, kontrolli tulemus ja järgmine planeeritud tegevus;  
12) sunnivahendi rakendamise dokumendi number, koostamise kuupäev, seos ettekirjutusega ja ettekirjutuse täitmise kontrolliga, sunnivahendi rakendamise põhjendus, rakendatud sunniraha summa, seos sunniraha nõudega, sunniraha laekumise summa ja kuupäev, sunniraha otsuse kohtutäiturile edastamise aeg;
13) kogutud tõendid;
14) menetlust puudutavad lisamärkused.

§ 8. Tervishoiuteenuse andmestik

(1) Infosüsteemi kantakse kiirabiteenuse osutamise nõuete täitmise kohta järgmised andmed:
1) isiku üldandmestik;
2) teenuseosutaja tegevusloa number;
3) teenuse liik;
4) kiirabibrigaadi liik, koosseis ja täpsustus;
5) liikme tervishoiutöötaja registreerimiskood;
6) kiirabiauto mark, mudel ning registrinumber;
7) loetelu vahenditest ja ravimitest;
8) menetluse käigus tehtud märkused.

(2) Infosüsteemi kantakse kiirabiteenuse, perearstiabi, eriarstiabi, iseseisva ämmaemandusabi ja iseseisva õendusabi osutaja esitatud nõuete täitmise kohta järgmised andmed:
1) isiku üldnadmestik;
2) teenuseosutaja tegevusloa number, nimistu number;
3) teenuse liik;
4) tervishoiutöötaja registreerimiskood;
5) kasutatavate ruumide nimekiri ja numbrid;
6) kasutatavate ravimite nimi ja säilivusaeg;
7) loetelu ruumidest, vahenditest ja ravimitest;
8) menetluse käigus tehtud märkused.

(3) Infosüsteemi kantakse haigla nõuete täitmise kohta järgmised andmed:
1) üldandmestik;
2) teenuseosutaja tegevusloa number;
3) haigla liik;
4) tegevuskoha ruumide loetelu;
5) voodikohtade nimekiri erialade lõikes ja nende arv;
6) töötajate arv erialade lõikes;
7) menetluse käigus tehtud märkused.

(4) Infosüsteemi kantakse ravimite väljakirjutamise kohta järgmised andmed:
1) isiku üldandmestik;
2) teenuseosutaja tegevusloa number;
3) ravimi väljakirjutanud tervishoiutöötaja nimi, eriala ja tervishoiutöötaja registreerimiskood;
4) loetelu ravimitest, mille väljakirjutamisel on ületatud koguselisi piiranguid;
5) menetluse käigus tehtud märkused.

(5) Infosüsteemi kantakse verekäitlemise kohta järgmised andmed:
1) isiku üldandmestik;
2) teenuseosutaja tegevusloa number, 
3) haigla liik;
4) verekomponentide eest vastutava tervishoiutöötaja nimi, ülesannete kirjeldus;
5) verekomponentidega tegeleva tervishoiutöötaja registreerimiskood;
6) verekomponentide tellimuse, väljastamise ja ülekandmise, kõrvaltoimete ja tagasikutsumise protsessi ning ohujuhtumite registreerimise ja analüüsi dokumentide kirjeldus;
7) verekomponentide kvaliteedijuhtimissüsteemi ja dokumenteerimiskohustuse täitmise kirjeldus;
8) verekomponentidega seotud uuringute läbiviimise protsessi kirjeldus;
9) vereülekandega seonduvate dokumentide kirjeldus;
10) loetelu ruumidest, vahenditest ja ravimitest;
11) menetluse käigus tehtud märkused.

(6) Infosüsteemi kantakse siirdamise kohta järgmised andmed:
1) isiku üldandmestik;
2) teenuseosutaja tegevusloa number ning rakkude, kudede ja elundite käitlemise ning siirdamise tegevusluba number;
3) haigla liik;
4) nimekiri osutatavate tervishoiuteenuste erialadest ning voodikohtade arv;
5) siirdatavate elundite loetelu;
6) siirdamisega tegeleva ja vastutava tervishoiutöötaja nimi ja tervishoiutöötaja registreerimiskood;
7) siirdamise protsessi kirjeldus;
8) kõrvaltoimete ning ohujuhtumite dokumenteerimise ja analüüsi kirjeldus;
9) tegevuskoha ruumide loetelu;
10) loetelu tegevuskoha ruumidest, sisustusest, sisseseadest, seadmetest, vahenditest;
11) menetluse käigus tehtud märkused.

§ 9. Immuniseerimise ja nakkushaiguste tõrjeandmestik

(1) Infosüsteemi kantakse immuniseerimise korraldamise nõuete täitmise kohta järgmised andmed:
1) isiku üldandmestik;
2) kontrollitava asutuse liik;
3) immuniseerimist läbiviiva tervishoiutöötaja nimi ja registreerimiskood, täiendkoolituse läbimise kuupäev ja koolituse korraldaja;
4) vaktsineerimise vastunäidustuste statistilised andmed (vaktsiin, RHK kood, isikute arv);
5) vaktsineerimisest keeldumiste statistilised andmed (vaktsiin ja isikute arv);
6) immuunpreparaatide transpordi, arvestuse, käitlemise ja säilitamise eest vastutaja nimi ning tööprotsessi kirjeldus;
7) külmseadmete temperatuuri kontrollimise kirjeldus ning mõõdetud temperatuuri vahemik;
8) menetluse käigus tehtud märkused.

(2) Infosüsteemi kantakse nakkushaiguste tõrje nõuete täitmise kohta järgmised andmed:
1) isiku ülandmestik;
2) teenuseosutaja tegevusloa number;
3) tervishoiutöötaja registreerimiskood;
4) perearsti nimistusse kuuluvate inimeste arv;
5) nakkushaiguse teatise esitamise protsessi kirjeldus ja esitatud teatiste arv;
6) nakkushaiguse laboril tööprotsessi kirjeldus;
7) menetluse käigus tehtud märkused.

(3) Infosüsteemi kantakse avatud piiripunkti nõuete täitmise kohta järgmised andmed: 
1) isiku üldandmestik;
2) piiripunkti nimi ja liik;
3) epideemiatõrje eeskirja dokumendi nimi, koostamise aeg ning tööprotsessi sisu kirjeldus;
4) epideemiatõrje eest vastutaja nimi ja ametikoht;
5) piiripunkti territooriumi, ehitiste joogiveega varustatuse, sanitaarseisundi, kahjulike organismide tõrje ja jäätmekäitluse korraldamise kirjeldus;
6) menetluse käigus tehtud märkused.

§ 10. Tervist toetava ja ohutu keskkonna andmestik

(1)  Infosüsteemi kantakse vee terviseohutuse kohta järgmised andmed joogivee ja selle käitleja kohta:
1) isiku üldandmestik;
2) veeallika ja veevärgi mikrobioloogiliste, keemiliste, indikaatornäitajate ja radioloogiliste näitajate andmed;
3) veeallika, veevärgi ja proovivõtukoha aadressid;
4) veevärgi kasutajate arv ja ööpäevas edastatava joogivee hulk;
5) joogivee kontrollikava kehtivus ja ajakohane täitmine ning veevarustussüsteemi riskihindamine ja -juhtimine;
6) tarbijale antav teave ning prioriteetsed tarbimiskohad;
7) puurkaevu number;
8) laboratoorse kontrolli tulemused;
9) menetluse käigus tehtud märkused.

(2) Infosüsteemi kantakse vee terviseohutuse kohta järgmised andmed loodusliku mineraalvee ja allikavee ning nende käitleja kohta:
1) isiku üldandmestik;
2) veeallika ja veevärgi asukoht ja seisund;
3) mikrobioloogilised ja keemilised näitajad;
4) veeallika reostumise kaitstus;
5) veevärgi olukord;
6) vee töötlemise, koostise, temperatuuri, pakendamise ja märgistuse vastavus;
7) loodusliku mineraalvee tunnustatus Euroopa Liidus (sertifikaat);
8) laboratoorse kontrolli tulemused;
9) menetluse käigus tehtud märkused.

(3) Infosüsteemi kantakse järgmised andmed supluskoha ja valdaja kohta:
1) isiku üldandmestik;
2) supluskoha korrashoiu andmed;
3) vee seire ja veekvaliteedi andmed;
4) laboratoorse kontrolli tulemused;
5) kvaliteedijuhtimismeetmete rakendamise ning teavituste andmed;
6) menetluse käigus tehtud märkused.

(4) Infosüsteemi kantakse järgmised andmed ujula, basseini ja veekeskuse vee ja valdaja kohta:
1) isiku üldandmestik;
2) loetelu ruumidest;
3) loetelu basseinidest;
4) basseinivee kvaliteedi andmed;
5) vigastuste ning tervisehäirete ennetamise ning uppumisohu vähendamise meetmed;
6) personali läbitud koolitused;
7) kasutatavate kemikaalide ja biotsiidide ning nende hoiustamise andmed;
8) laboratoorse kontrolli tulemused;
9) menetluse käigus tehtud märkused.

(5) Infosüsteemi kantakse ilu- ja isikuteenuste  terviseohutuse kohta järgmised andmed:
1) isikute üldandmestik;
2) osutatavate teenuste kirjeldus;
3) märkmed teenuse ohutuse kohta;
4) teenuseosutaja personali teadmiste ja oskuste kirjeldus;
5) klientidele antud juhised jms;
6) loetelu ruumidest;
7) korrashoiu- ja hügieeni nõuetele vastavuse andmed;
8) ravimuda ja -turba kvaliteet;
9) laboratoorse kontrolli tulemused;
10) menetluse käigus tehtud märkused.
 
(6) Infosüsteemi kantakse haridusasutuste kohta järgmised andmed:
1) isiku üldandmestik;
2) kooli, lasteaia ja lastehoiu päevakava ja õppekorralduse andmed;
3) maa- ja mänguala, hoone ja ruumide ning nende sisustuse, valgustuse, sisekliima ja korrashoiu nõuetele vastavuse märge;
4) tervise edendamise meetmete, lasteaia ja lastehoiu riskianalüüsi, kooli õpilaskodu nõuetele vastavuse märge;
5) toitlustamise korraldamise nõuetele vastavuse märge;
6) noorte püsilaagrite maa-ala ja ruumide ning nende sisustuse, valgustuse, sisekliima ja korrashoiu nõuetele vastavuse  märge; 
7) õpetajate esmaabikoolituste läbimise tõend;
8) laboratoorse kontrolli või mõõtmise tulemused;
9) menetluse käigus tehtud märkused.

(7) Infosüsteemi kantakse sotsiaalteenuse osutajate kohta järgmised andmed:
1) isiku üldandmestik;
2) teenuse osutamiseks kasutatav maa-ala ja ruumid ning nende sisustuse nõuetele vastavuse märge;
3) teenuse osutaja personali vastavus;
4) tööriietuse nõuetele vastavus; 
5) ruumide korrashoiu- ja hügieeni nõuetele vastavus;
6) toitlustamise korraldamise nõuetele vastavus;
7) riskianalüüsi andmed;
8) menetluse käigus tehtud märkused.

(8) Infosüsteemi kantakse kinnipidamisasutused kohta järgmised andmed:
1) isiku üldandmestik;
2) kinnipidamisasutuse toitlustamise korraldamise nõuetele vastavus;
3) menetluse käigus tehtud märkused.

(9) Infosüsteemi kantakse laeva kohta järgmised andmed:
1) isiku üldandmed;
2) laevapere majutamiseks ja toitlustamiseks ettenähtud ruumide ning toitlustamise korraldamise nõuetele vastavus;
3) menetluse käigus tehtud märkused.

(10) Infosüsteemi kantakse haigla kohta järgmised andmed:
1) isiku üldandmestik;
2) haiglas ööpäevaringselt viibivate patsientide toitlustamise korraldamise nõuetele vastavuse märge;
3) laboratoorse kontrolli tulemused;
4) menetluse käigus tehtud märkused.

(11) Infosüsteemi kantakse füüsikalistest teguritest müraallika valdaja kohta järgmised andmed:
1) isiku üldandmestik; 
2) müraallikate aadressid, mürast mõjutatud elamute aadressid;
3) müra normtase müratundlikes alades välisõhus;
4) müra mõõtmise tulemused;
5) menetluse käigus tehtud märkused.

(12) Infosüsteemi kantakse füüsikalistest teguritest vibratsiooniallika ja selle valdaja kohta järgmised andmed:
1) isiku üldandmestik;
2) vibratsiooniallikate aadressid, vibratsioonist mõjutatud hoonete aadressid;
3) vibratsiooni mõõtmise tulemused;
4) menetluse käigus tehtud märkused.

(13) Infosüsteemi kantakse füüsikalistest teguritest mitteioniseeriva kiirguse allika ja selle valdaja kohta järgmised andmed:
1) isiku üldandmestik;
2) kiirgusallikate aadressid, kiirgusest mõjutatud elamute aadressid;
3) mitteioniseeriva kiirguse mõõtmise tulemused;
4) menetluse käigus tehtud märkused.

(14) Infosüsteemi kantakse suitsetamisruumi valdaja kohta järgmised andmed:
1) isiku üldandmestik;
2) suitsetamisruumide asukoht;
3) suitsetamisruumide väljatõmbe ventilatsioon, märgistuste olemasolu;
4) menetluse käigus tehtud märkused.

§ 11. Kemikaaliohutuse andmestik 

(1) Infosüsteemi kantakse toodete terviseohutuses kemikaali, sealhulgas detergendi ja biotsiidi kohta järgmised andmed:
1) tootja, levitaja, importija, vastutava isiku üldandmestik;
2) toote andmed;
3) kemikaalide identifitseerimisteave ja klassifikatsioon;
4) ohtlike koostisainete sisaldus ja arvestus;
5) laboratoorse kontrolli tulemused;
6) tarneahelas tegutsejate ning kemikaalide turule viimisel kemikaalide registreerimist, klassifitseerimist, märgistamist, pakendamist, ohutuskaartide koostamist ja esitamist, kontrollitud piirangutega ainete sisaldust, eksporditavate või imporditavate kemikaalide ekspordi teatamist (PIC teavitus) ning Euroopa Kemikaaliameti ja mürgistusteabekeskuse teavitamist käsitlevad märked;
7) menetluse käigus tehtud märkused.

(2) Infosüsteemi kantakse toodete terviseohutuses kahjulike organismide tõrje kohta järgmised andmed:
1) isiku üldandmestik;
2) ettevõtte majandustegevusteade;
3) spetsialisti kutse olemasolu ja seos ettevõttega;
4) kasutatavate biotsiidide identifitseerimisteave;
5) ohtlike kemikaalide arvestus;
6) kutselise kahjulike organismide tõrje teenuse osutamise, kahjulike organismide tõrje plaanide välja töötamise ja aruannete vormistamise andmed;
7) menetluse käigus tehtud märkused.

(3) Infosüsteemi kantakse toodete terviseohutuses tubakatoodete kohta järgmised andmed:
1) isiku üldandmestik;
2) tubakatoote ja tubakatootega seonduva toode koostist, teatavatest erinimekirja kantud lisaainetest ja uudseid tubakatooteid käsitlevate toodete teavitamise märked;
3) tarneahelas tegutsejate, ohtlike koostisainete sisalduse ja kemikaalina turule viimisel, mis käsitlevad CLP-määruse kohast klassifikatsiooni, märgistust, pakendit, REACH-määruse kohast ohutuskaarti ja Euroopa Kemikaaliameti ja mürgistusteabekeskuse teavitamist käsitlevad märked;
4) laboratoorse kontrolli tulemused;
5) menetluse käigus tehtud märkused.

(4) Infosüsteemi kantakse toodete terviseohutuses kosmeetikatoodete kohta järgmised andmed:
1) isiku üldandmestik;
2) kosmeetikatoodete identifitseerimisteave;
3) tarneahelas tegutsejate, kosmeetikatoodete turule laskmisel, mis käsitlevad koostist, esitlust, märgistust, pakendit, toote andmikku ja selle säilitamist, komisjonile esitatud andmete (CPNP), ladustamis- või transporditingimuste, ohutusaruannet, ohutushinnangut ja selle hindajat, tõsise ja soovimatu mõju teavitust ja hambavalgendustoodete kättesaadavaks tegemist käsitlevad märked;
4) laboratoorse kontrolli tulemused;
5) menetluse käigus tehtud märkused.

4. peatükk 
Andmeandjad, andmete õigsus ja parandamine, juurdepääs ja logid

§ 12. Andmeandja 

(1) Infosüsteemis on andmeandjad:
1) menetlusosaline või tema esindaja;
2) riigi infosüsteemi kuuluvad andmekogud.

(2) Menetlusosaline esitab vajalikke dokumente, tõendeid ja muid andmeid seoses konkreetse menetlusega.

(3) Infosüsteemi esitavad andmeid järgmised andmekogud või süsteemid:
1) äriregister – ettevõtte nimi, registrikood, juriidiline aadress, telefon, meiliaadress, juhatuse liikme ees- ja perekonnanimi, isikukood, registreerimise kuupäev, ettevõtte staatus;
2) aadressiandmete süsteem – aadressiandmetena vald, linn, küla vms;
3) rahvastikuregister – isiku ees- ja perekonnanimi, sünniaeg, isikukood, elukoha ja kontaktandmed;
4) töötamise register – ettevõtte töötajate arv;
5) majandustegevuse register – ettevõtte tegevusvaldkond, spetsialisti nimi, kutse ning kutse kehtivus;
6) EMTAK infosüsteem – Eesti majanduse tegevusalade klassifikaatorijärgne ettevõtte tegevusvaldkond;
6) riigi personali- ja palgaarvestuse andmekogu – töötaja ees- ja perekonnanimi, isikukood, töökoha aadress, ametikoht, meiliaadress, telefon;
7) E-toimik – ametiga seotud kohtuasja number ja kuupäev, menetluse staatus, kohtu nimi, osapoole nimi, isiku- või registrikood, osaluse liik.

§ 13. Andmete esitamine, infosüsteemi kandmine ja andmevahetus 

(1) Andmed esitatakse infosüsteemi ametnikurakenduse ja iseteeninduskeskkonna kaudu. elektroonselt ning kehtestatud nõudeid järgides. Teave, mis esitatakse paberil, kantakse elektroonsesse infosüsteemi ning originaal arhiveeritakse Terviseametis.

(2) Vastutav töötleja kannab muul viisil esitatud teabe infosüsteemi hiljemalt viie tööpäeva jooksul teabe saamisest.

(3) Andmevahetus teiste andmekogudega toimub riigi infosüsteemide andmevahetuskihi kaudu.

§ 14. Juurdepääsupiirang ja ligipääsuõigus ja andmete väljastamine

(1) Volitatud töötleja tagab, et isikuandmed ja juurdepääsupiiranguga andmed on kaitstud.

(2) Infosüsteemi andmetele ja andmete väljastamine võimaldatakse kooskõlas avaliku teabe seaduse, isikuandmete kaitset reguleerivate õigusaktide, eriseaduste ning käesoleva määruse nõuetega.

(3) Juurdepääs infosüsteemi kantud andmetele on vastutava töötleja ametnikel ja töötajatel ning neile teenistus- või tööülesannete täitmiseks määratud ulatuses ning järelevalveasutusel neile seadusega pandud ülesannete täitmiseks. 

(4) Volitatud töötaja töötajatel on juurdepääs infosüsteemi neile tööülesannete täitmiseks määratud ulatuses. Juurdepääsu õigus on infosüsteemi arendaval või hooldaval isikul arendus- või hoolduslepingus sätestatud ulatuses ja tingimustel.

(5) Menetlusosalisel ja tema esindajal on juurdepääs menetlusüssteemile, et esitada seoses menetlusega andmeid ja materjale vastavalt juurdepääsuõigustele.

(6) Muudel isikutel on juurdepääs infosüsteemi juurdepääsupiiranguga andmetele, kui see õigus tuleneb seadusest. Vastutav töötleja otsustab kolmandate isikute juurdepääsu isiku taotluse alusel ning väljastab andmed, millele on juurdepääsuõigus. Andmekogudevahelise andmevahetuse tagab volitatud töötleja lähtuvalt §-s 15 sätestatust. 

(7) Vastutav töötleja väljastab infosüsteemi kantud andmeid:
1) andmesubjektile või tema seaduslikule esindajale andmesubjekti kohta käivaid isikuandmeid;
2) kolmandatele isikutele nende taotluse alusel, kui andmete väljastamiseks on õiguslik alus.

(8) Vastutav töötleja tagab avalikkusele veebilehe kaudu juurdepääsu andmekogu andmete põhjal koostatud statistilistele andmetele isikustamata kujul. Ettekirjutuse andmed avalikustatakse lähtuvalt avaliku teabe seadusest.

(9) Ligipääs andmetele toimub läbi juurdepääsuõiguste kontrolli.

(10) Vastutav töötleja peab arvestust andmekogust andmete väljastamise, andmesaajate ja andmete väljastamise viisi üle lähtudes käesoleva määruse §-s 17 sätestatust.

§ 15. Ligipääsuõiguse kontroll

(1) Infosüsteemi andmetele tagatakse otsejuurdepääs turvalise andmevahetuskihi kaudu.
(2) Ligipääsuõiguse teostamisel kontrollitakse õiguste kehtivust.
§ 16. Andmete õigsuse tagamine  ja andmete parandamine

(1) Andmekogule esitatud andmete õigsuse eest vastutab andmete esitaja.

(2) Vastutaval töötlejal on õigus esitada andmete esitajale ja kolmandatele isikutele järelepärimisi, kui on tekkinud kahtlus andmete terviklikkuses ja õigsuses.

(3) Kui andmete esitaja, vastutav töötleja või volitatud töötleja tuvastab andmekogus ebaõigeid andmeid või kui talle on nendest teatatud, korraldab vastutav töötleja viivitama andmete parandamise, lisades võimaluse korral andmekogusse kirje või selgituse andmete parandamise põhjuse kohta.

(4) Kõik tehtud muudatused, sealhulgas parandused logitakse. 
 
§ 17. Tegevuste logimine ja logi säilitamise tähtaeg
 
(1) Infosüsteemi andmete sisestamise, muutmise ja päringute üle peetakse logi.

(2) Infosüsteemi logisse kantakse logid andmete töötlemise kohta, sealhulgas andmete väljastamise, vaatamise, muutmise, lisamise ja kustutamise aja, andmete koosseisu, andmesaajate ja väljastamise viisi kohta.

(3) Logi säilitatakse kolm aastat kande või päringu tegemisest alates. Säilitustähtaja möödumisel logiandmed kustutatakse. 
 
5. peatükk
Infosüsteemi pidamise järelevalve, rahastamine ning likvideerimine
 
§ 18. Järelevalve infosüsteemi pidamise üle 

Järelevalvet infosüsteemi pidamise üle teostatakse isikuandmete kaitse seaduse ning avaliku teabe seaduse kohaselt.
 
§ 19. Infosüsteemi pidamise rahastamine 

Infosüsteemi pidamist rahastatakse riigieelarvest selleks otstarbeks ettenähtud vahenditest. Infosüsteemi arendus- ja hooldustööde tegemist rahastatakse selleks volitatud töötlejale eraldatud vahenditest.
 
§ 20. Infosüsteemi likvideerimine 

Infosüsteem likvideeritakse seaduse alusel. Likvideerimise korral otsustatakse andmete teise andmekogusse või Riigiarhiivi üleandmine või nende hävitamine ja üleandmise või hävitamise tähtaeg. 

6. peatükk
Rakendussätted
 
§ 21. Tervisetõendite andmekogumise erisus

Tervisetõendi andmeid käesoleva määruse §-s 10 nimetatud ilu- ja isikuteenuste, haridusasutuste ja sotsiaalteenuse ning haigla personali kohta kogutakse infosüsteemi kuni 1. jaanuarini 2028. a. Andmed kustutatakse kooskõlas andmete säilitamise tähtaegadega.

§ 22. Määruse jõustumine

Määrus jõustub 1. jaanuaril 2027. a. 

KAVAND 4
MINISTRI MÄÄRUSE KAVAND
EELNÕU
Sotsiaalministri määrus „Terviseameti laboriinfosüsteemi põhimäärus“
Määrus kehtestatakse rahvatervishoiu seaduse § 291 lõike 5 alusel.
1. peatükk 
Üldsätted 

§ 1.  Terviseameti laboriinfosüsteemi eesmärk ja selle nimetus 

(1) Terviseameti laboriinfosüsteemi (edaspidi infosüsteem) peetakse:
1) laboriuuringute, mõõtmiste, referentteenuste ja muude laboriteenuste menetlemiseks; 
2) laboriandmete kättesaadavuse ja edastamise tagamiseks nakkushaiguste ja keskkonnatervishoiu ohutuse valdkonnas.

(2) Infosüsteem on andmekogu, mis kuulub riigi infosüsteemi.

(3) Infosüsteemi lühinimetus on TALIS.
 
§ 2. Infosüsteemi vastutav ja volitatud töötleja 

(1) Infosüsteemi vastutav töötleja on Terviseamet. 

(2) Infosüsteemi volitatud töötleja on Tervise ja Heaolu Infosüsteemide Keskusele.

(3) Infosüsteemi volitatud töötleja võib kaasata vajaduse korral arendus- ja hooldustööde tegemisse teise volitatud töötleja ja sõlmib temaga lepingu, olles hinnanud isikuandmete töötlemise eesmärke, vajadust ja riske, teavitades sellest mõistliku aja jooksul infosüsteemi vastutavat töötlejat.
 
§ 3. Vastutava ja volitatud töötleja täpsemad ülesanded 

(1) Vastutav töötleja: 
1) juhib infosüsteemi pidamist, andes volitatud töötlejale selleks vajalikke juhiseid ja korraldusi;
2) korraldab andmete kogumise, haldamise, säilitamise, arhiveerimise ja hävitamise;
3) korraldab andmete töötlemise ainult selleks määratud isikutele ja kehtestab vajadusel andmekogu andmetele juurdepääsu, nende töötlemise ja väljastamise täpsema korra;
4) vastutab isikuandmete töötlemise nõuete täitmise ja andmekogusse kantud andmete eest;
5) vastutab infosüsteemi toimingute õiguspärasuse eest;
6) korraldab elektroonset andmevahetust riigi infosüsteemi teiste andmekogudega;
7) korraldab turbealase info pideva analüüsimise ja turvariskide väljaselgitamise ning volitatud töötleja sellekohase teavitamise;
8) võtab andmete käideldavuse, tervikluse ja konfidentsiaalsuse tagamiseks kasutusele andmekogu turvanõuetele vastavad organisatsioonilised, füüsilised ja infotehnoloogilised turvameetmed ning rakendab neid järjepidevalt;
9) täidab muid vastutava töötleja ülesandeid õigusaktides sätestatud ulatuses.

(2) Volitatud töötleja: 
1) tagab infosüsteemi pidamise, sealhulgas elektroonse andmevahetuse toimumise teiste andmekogudega ning haldamise ja majutamise õigusaktides sätestatud nõuete kohaselt;
2) tagab või hangib infosüsteemi pidamiseks vajalikud analüüsi- ja arendustööd ning tööde testimise;
3) tagab andmete töötlemise ainult selleks määratud isikutele ja lähtub vastutava töötleja juhistest;
4) tagab andmete säilitamise, arhiveerimise ja hävitamise vastavalt vastutava töötleja juhistele;
5) rakendab andmete turvalisuse tagamiseks andmekogu turvanõuetele vastavaid turvameetmeid;
6) teavitab vastutavat töötlejat viivitamata infosüsteemi pidamist või kasutamist takistavatest probleemidest, kõrvaldab andmekogu kasutamise takistused ja tõrked ning taastab ja tagab infosüsteemi töö; 
7) teavitab vastutavat töötlejat viivitamata infosüsteemi pidamisel või turvameetmete rakendamisel avastatud rikkumistest ning võtab viivitamata tarvitusele vajalikud abinõud rikkumiste lõpetamiseks;
8) tagab teenust puudutavate intsidentide käsitlemise;
9) teeb infosüsteemi vastutavale töötlejale ettepanekuid selle arendamiseks;
10) täidab muid volitatud töötleja ülesandeid õigusaktides sätestatud ulatuses.

2. peatükk 
Infosüsteemi ülesehitus ja  andmete kaitse

§ 4. Infosüsteemi ülesehitus 

(1) Infosüsteemi peetakse infotehnoloogilise andmebaasina, milles peetakse järgmisi andmeid: 
1) üldandmed ja makseandmed;
2) proovide andmed;
3) analüüside andmed.

(2) Infosüsteemis on andmetele juurdepääsu tagamiseks elektrooniline iseteeninduskeskkond.

§ 5. Infosüsteemi andmete kaitse 

(1) Infosüsteemis töödeldavate andmete käideldavuse, tervikluse ja konfidentsiaalsuse tagamiseks rakendatakse vastavaid organisatsioonilisi, füüsilisi ja infotehnoloogilisi turvameetmeid. 

(2) Infosüsteemi turvameetmed peavad tagama järgmised turvaklassid:
1) konfidentsiaalsus – S2;
2) terviklus – T2;
3) käideldavus – K2.

(3) Infosüsteemi kaitsetarve on keskmine  (M).
 
3. peatükk 
Infosüsteemi kantavad andmed

§ 6.  Üldandmed ja makseandmed

(1) Infosüsteemi kantakse järgmised üldandmed:
1) uuringu tellimuse esitanud füüsilise isiku või juriidilise isiku ning tema esindaja ees- ja perekonnanimi, sünniaeg või isikukood ja telefon, meili-ja postiaadress;
2) uuringutulemuse saaja ees- ja perekonnaniminimi, telefon, meiliaadress;
3) kliinilise uuringu puhul uuritava isiku ees- ja perekonnanimi, isikukood või sünniaeg, vanus, sugu;
4) teenuse eest esitatud arve tasuja nimi.

(2) Lisaks käesoleva määruse lõikes 1 nimetatud andmetele kantakse infosüsteemi:
1) tervishoiutöötaja registreerimiskood;
2) teenuse eest esitatud arve tasuja arvelduskonto, arve muud rekvisiidid ja arve staatus.

§ 7. Proovide andmed

(1) Infosüsteemi kantakse järgmised prooviandmed:
1) proovi klassifikaatorid;
2) proovi identifikaatorid – proovivõtumaterjal, proovinumber, triipkood, laborianalüüsi ja referentlabori kood;
3) proovi päritolu andmed – proovi võtmise kuupäev, kellaaeg, koht;
4) proovi tüüp – maatriks;
5) proovivõtja andmed – nimi, kontakttelefon, meiliaadress, akrediteerimistunnistuse number;  
6) prooviga seotud analüüsi tellimuse andmed – number, kuupäev ja muu vajalik info;
7) proovi staatus – vastuvõetud, analüüsil, lõpetatud, arhiveeritud.

(2) Kliinilise uuringu puhul uuritava kaasuv diagnoos, täiendav info tellitava uuringuga seotud varasemate analüüside tulemustest.

§ 8. Analüüside andmed

Infosüsteemi kantakse järgmised analüüsi andmed:
1) analüüsi meetodi nimetus ja standard;
2) analüüsi parameetrid – mõõdetavad suurused, seadistused;
3) mõõtmistulemused ja toorandmed, töödeldud tulemused, tööetappide teostajate andmed;
4) uuringutulemused  kinnitanud isik ja kinnitamise kuupäev;
5) märkused uuringutulemuse kohta. 

4. peatükk 
Andmeandjad, andmete õigsuse ja parandamine, juurdepääs ja logid

§ 9. Andmeandja 

(1) Infosüsteemis on andmeandjad:
1) laboriteenuse tellija;
2) riigi infosüsteemi kuuluvad andmekogud.

(2) Infosüsteemi esitatakse andmeid järgmiselt:
1) füüsiline isik või juriidiline isik - laboriteenuse tellija andmed, tellija- ettevõte või isiku nimi, tellija allüksus, maksja andmed, kontaktandmed, proovi üleandja ees- ja perekonnanimi, arsti ees- ja perekonnanimi, kliinilise uuringu puhul uuritava isikukood ning ees- ja perekonnanimi, proovide ja analüüside andmed;
2) äriregister – ettevõtte nimi, juriidiline aadress;
3) aadressiandmete süsteem – aadressiandmetena vald, linn, küla vms;
4) rahvastikuregister – isiku ees- ja perekonnanimi, isikukood;
5) keskkonnatervishoiu infosüsteem – veevärkide, ujulate ja basseinide protokolli number, proovivõtu eesmärk, sihtuuringu nimetus, tellija nimi ja registrikood ning kontaktandmed, maksja nimi ja registrikood ning kontaktandmed, objekti nimetus, selle tüüp ja regioon, veeallika liik, proovi number, proovivõtu kuupäev ja kellaaeg, proovivõtukoha nimi ja liik ning aadress, proovivõtu koha vee liik, proovivõtja ees- ja perekonnanimi ning isikukood, proovivõtja tunnistuse number, proovinõu number, proovivõtu metoodika, kvaliteedinäitaja meetodi nimi, mõõtmisseadmete ja ilmastikutingimuste kirjeldus.

§ 10. Andmete esitamine, infosüsteemi kandmine ja andmevahetus 

(1) Andmed esitatakse infosüsteemi iseteeninduskeskkonna kaudu elektroonselt ning kehtestatud nõudeid järgides. Mõjuval põhjusel võib teabe esitada Terviseametile muul viisil. Andmed mis esitatakse paberil, kantakse elektroonsesse infosüsteemi ning originaal arhiveeritakse Terviseametis.

(2) Vastutav töötleja kannab muul viisil esitatud teabe infosüsteemi hiljemalt järgmise tööpäeva jooksul teabe saamisest.

(3) Andmevahetus teiste andmekogudega toimub riigi infosüsteemide andmevahetuskihi kaudu.

§ 11. Juurdepääsupiirang ja ligipääsuõigus ja andmete väljastamine

(1) Volitatud töötleja tagab, et isikuandmed ja juurdepääsupiiranguga andmed on kaitstud.

(2) Infosüsteemi andmetele ja andmete väljastamine võimaldatakse kooskõlas avaliku teabe seaduse, isikuandmete kaitset reguleerivate õigusaktide, eriseaduste ning käesoleva määruse nõuetega.

(2) Juurdepääs infosüsteemi kantud andmetele on vastutava töötleja ametnikel ja töötajatel ning neile teenistus- või tööülesannete täitmiseks määratud ulatuses ning järelevalveasutusel neile seadusega pandud ülesannete täitmiseks. 

(3) Volitatud töötaja töötajatel on juurdepääs infosüsteemi neile tööülesannete täitmiseks määratud ulatuses. Juurdepääsu õigus on infosüsteemi arendaval või hooldaval isikul arendus- või hoolduslepingus sätestatud ulatuses ja tingimustel.

(4)  Iseteeninduskeskkonna kaudu saab isik esitada konkreetselt andmeid endaga seotud teabe kohta.

(5) Muudel isikutel on juurdepääs infosüsteemi juurdepääsupiiranguga andmetele, kui see õigus tuleneb seadusest. Volitatud töötaja töötajatel on juurdepääs infosüsteemi neile tööülesannete täitmiseks määratud ulatuses. 

(6) Ligipääs andmetele toimub läbi juurdepääsuõiguste kontrolli.

(7) Vastutav töötleja väljastab infosüsteemi kantud andmeid:
1) andmesubjektile või tema seaduslikule esindajale andmesubjekti kohta käivaid isikuandmeid;
2) kolmandatele isikutele nende taotluse alusel, kui andmete väljastamiseks on õiguslik alus.

(8) Vastutav töötleja peab arvestust andmekogust andmete väljastamise, andmesaajate ja andmete väljastamise viisi üle lähtudes §-s 14 sätestatust.

§ 12. Ligipääsuõiguse kontroll

(1) Infosüsteemi andmetele tagatakse otsejuurdepääs turvalise andmevahetuskihi kaudu.
(2) Ligipääsuõiguse teostamisel kontrollitakse õiguste kehtivust.
§ 13. Andmete õigsuse tagamine  ja andmete parandamine

(1) Andmekogule esitatud andmete õigsuse eest vastutab andmete esitaja.

(2) Vastutaval töötlejal on õigus esitada andmete esitajale ja kolmandatele isikutele järelepärimisi, kui on tekkinud kahtlus andmete terviklikkuses ja õigsuses.

(3) Kui andmete esitaja, vastutav töötleja või volitatud töötleja tuvastab andmekogus ebaõigeid andmeid või kui talle on nendest teatatud, korraldab vastutav töötleja viivitama andmete parandamise, lisades võimaluse korral andmekogusse kirje või selgituse andmete parandamise põhjuse kohta.

(4) Kõik tehtud muudatused, sealhulgas parandused logitakse. 
 
§ 14. Tegevuste logimine ja logi säilitamise tähtaeg
 
(1)  Infosüsteemi andmete sisestamise, muutmise ja päringute üle peetakse logi.

(2) Infosüsteemi logisse kantakse logid andmete töötlemise kohta, sealhulgas andmete väljastamise, vaatamise, muutmise, lisamise ja kustutamise aja, andmete koosseisu, andmesaajate ja väljastamise viisi kohta.

(3) Logi säilitatakse kolm aastat kande või päringu tegemisest alates. Säilitustähtaja möödumisel logiandmed kustutatakse. 
 
5. peatükk
Infosüsteemi pidamise järelevalve, rahastamine ning likvideerimine
 
§ 15. Järelevalve infosüsteemi pidamise üle 

Järelevalvet infosüsteemi pidamise üle teostatakse isikuandmete kaitse seaduse ning avaliku teabe seaduse kohaselt.
 
§ 16. Infosüsteemi pidamise rahastamine 

Infosüsteemi pidamist rahastatakse riigieelarvest selleks otstarbeks ettenähtud vahenditest. Infosüsteemi arendus- ja hooldustööde tegemist rahastatakse selleks volitatud töötlejale eraldatud vahenditest.
 
§ 17. Infosüsteemi likvideerimine 

Infosüsteem likvideeritakse seaduse alusel. Likvideerimise korral otsustatakse andmete teise andmekogusse või Riigiarhiivi üleandmine või nende hävitamine ja üleandmise või hävitamise tähtaeg. 

6. peatükk
Rakendussätted
 
§ 18. Määruse jõustumine

Määrus jõustub 1. jaanuaril 2027. a. 

